Babelscape/SREDFM huggingface dataset:
Λεωφόρος Βασιλίσσης Σοφίας

Η Λεωφόρος Βασιλίσσης Σοφίας είναι από τις μεγαλύτερες και κεντρικότερες λεωφόρους της Αθήνας. Αποτελεί έναν από τους ακριβότερους δρόμους της πόλης και χωρίζει τη συνοικία του Κολωνακίου από το Παγκράτι και τα Ιλίσια. Η λεωφόρος αυτή, καθώς ξεκινά από την πλατεία Συντάγματος και κατευθύνεται βόρεια προς την Κηφισιά, είχε ονομαστεί αρχικά "Λεωφόρος Κηφισίας". Την 1η Μαρτίου του 1932 όμως το τμήμα από την πλατεία Συντάγματος μέχρι τους Αμπελοκήπους έλαβε το σημερινό όνομα προς τιμήν της βασίλισσας Σοφίας, ενώ το υπόλοιπο τμήμα διατήρησε την ονομασία λεωφόρος Κηφισίας. Μερικά από τα σημαντικά κτίρια που βρίσκονται κατά μήκος της λεωφόρου Βασιλίσσης Σοφίας είναι η Βουλή των Ελλήνων, το υπουργείο Εξωτερικών, το υπουργείο Διοικητικής Μεταρρύθμισης και Ηλεκτρονικής Διακυβέρνησης, το Πολεμικό Μουσείο, το Μουσείο Μπενάκη, το Βυζαντινό Μουσείο, το Σαρόγλειο Μέγαρο, το γνωστό ξενοδοχείο Χίλτον κ.α. Οι πρεσβείες της Αιγύπτου, της Αργεντινής, της Αυστρίας, της Δανίας, των Ηνωμένων Πολιτειών, της Λιθουανίας, της Μάλτας, της Νορβηγίας, της Πορτογαλίας και της Χιλής βρίσκονται επίσης στο ιστορικό αυτό δρόμο.

Από την Λεωφόρο Βασιλίσσης Σοφίας ξεκινά βόρεια (για να καταλήξει νότια στο Παναθηναϊκό Στάδιο) και η οδός Ηρώδου Αττικού, όπου βρίσκονται το Προεδρικό Μέγαρο και το Μέγαρο Μαξίμου.
thumb|Η Πρεσβεία των ΗΠΑ στην Αθήνα, επί της Λεωφόρου Βασιλίσσης Σοφίας
Αποτελεί τμήμα της Εθνικής Οδού 1 και κλάδο της Εθνικής Οδού 54.
Πρωτόκολλο της Κέρκυρας

thumb|right|250px|
Το Πρωτόκολλο της Κέρκυρας υπογράφτηκε στις 17 (4) Μαΐου 1914, μεταξύ της αλβανικής κυβέρνησης, που επικεφαλής της ήταν ο πρίγκιπας Βηντ και του προέδρου της «Αυτόνομης Δημοκρατίας της Βορείου Ηπείρου» Γεωργίου Χρηστάκη-Ζωγράφου. Με την υπογραφή του, τερματίστηκαν οι ένοπλες συγκρούσεις μεταξύ αλβανικής χωροφυλακής-ατάκτων και Βορειοηπειρωτών (Ιερών Λόχων) και αναγνωρίστηκε η αυτονομία της Βορείου Ηπείρου μαζί με μια σειρά δικαιωμάτων για τον τοπικό πληθυσμό.
Αλεξάντρ Μπογκομόλετς

Ο Αλεξάντρ Μπογκομόλετς (Αλεξάντρ Αλεξάντρεβιτς Μπογκομόλετς ή Ολεξάντρ Ολεξάντρεβιτς Μπογκομόλετς) (1881-1946) ήταν διάσημος Ουκρανός γιατρός, γνωστός για τις εργασίες του για την παράταση της ανθρώπινης ζωής, αλλά και για τον ορρό που είχε παρασκευάσει.

Ήταν πρόεδρος της Ακαδημίας των Επιστημών της Ουκρανίας και μελέτησε το φαινόμενο της μακροζωίας στην Αμπχαζία και τη Γεωργία. Για τις εργασίες του είχε την υποστήριξη του Στάλιν. Ο ορός Μπογκομόλετς σύμφωνα με τον Μπογκομόλετς θα επέκτεινε την ανθρώπινη ζωή στα 140 χρόνια, κάτι το οποίο δεν έγινε εφικτό.

Μπογκομολετς Αλεξαντρ
Μπογκομολετς Αλεξαντρ
Νικόλαος Πολίτης

Ο Νικόλαος Πολίτης (Ελαιοχώρι Καλαμάτας Μεσσηνίας, 3 Μαρτίου 1852 - Αθήνα, 12 Ιανουαρίου 1921) ήταν Έλληνας λαογράφος και καθηγητής του Πανεπιστημίου Αθηνών. Θεωρείται ως ο πρόδρομος της επιστήμης της λαογραφίας στην Ελλάδα.
Σουλεϊμάν Ντεμολάρι

Ο Σουλεϊμάν Ντεμολάρι (αλβανικά: "Sulejman Demollari", Τίρανα, 15 Μαΐου 1964) είναι Αλβανός πρώην διεθνής ποδοσφαιριστής που αγωνιζόταν ως επιθετικός μέσος και δεύτερος επιθετικός. Κατά τη διάρκεια της καριέρας έπαιξε επί σειρά ετών σε συλλόγους του εξωτερικού και μνημονεύεται ως ένας από τους κορυφαίους Αλβανούς ποδοσφαιριστές, καθώς και ένας από τους καλύτερους ξένους που αγωνίστηκαν στο Ρουμανικό Πρωτάθλημα. Μετά την αποχώρησή του από την ενεργό δράση ασχολήθηκε με την προπονητική.
Μεσίχ πασάς

thumb|right||120px|Ο Θυρεός των Μεγάλων Βεζίρηδων
Ο Μεσίχ πασάς ήταν Μέγας Βεζίρης στην αρχή της Οθωμανικής Αυτοκρατορίας. Ήταν ελληνικής καταγωγής, η εκδοχή μιλάει για την Οικογένεια των Παλαιολόγων, και επί Μωάμεθ Β΄ του Πορθητού κατείχε το αξίωμα του "Ρούμελη Μπεϊλέρμπεη".
Ντίμης Αποστολόπουλος

O Ντίμης Αποστολόπουλος (1909 – 1962) υπήρξε Έλληνας φιλόσοφος και δοκιμιογράφος.
Ιωάννα Τσάτσου

Η Ιωάννα Τσάτσου (1909 - 30 Σεπτεμβρίου 2000) ήταν Ελληνίδα συγγραφέας, σύζυγος του προέδρου της Δημοκρατίας, Κωνσταντίνου Τσάτσου.
Halo (σειρά βιντεοπαιχνιδιών)

Το Halo είναι σειρά βιντεοπαιχνιδιών επιστημονικής φαντασίας. Είναι δημιούργημα της Bungie, ανήκει και εκδίδεται από τη Microsoft Games Studios. Η σειρά περιλαμβάνει τα παιχνίδια "", "Halo 2", "Halo 3", "Halo 3: ODST", "Halo Wars", "Halo Reach", "Halo CE Anniversary", "Halo 4", ενώ στις 27 Δεκεμβρίου του 2015 κυκλοφόρησε το "Halo 5: Guardians" για το Xbox One.
Μπαλάνος Βασιλόπουλος

Ο Μπαλάνος Βασιλόπουλος, ή Βασιλόπουλος Μπαλάνος όπως επίσης αναφέρεται (Ιωάννινα, 1694 - Ιωάννινα, "περ". 1760), ήταν Έλληνας Ηπειρώτης κληρικός, διδάσκαλος και λόγιος, ο οποίος διακρίθηκε κυρίως ως συγγραφέας μαθηματικών έργων.
Κοσμάς Μπαλάνος

Ο Κοσμάς Μπαλάνος (1731 - 1808) ήταν Έλληνας κληρικός, λόγιος και συγγραφέας, από τα Ιωάννινα.
Ύαινα

<br>

Η ύαινα είναι ζώο της οικογένειας των υαινιδών, η οποία με τη σειρά της ανήκει στην ομοταξία των Θηλαστικών. Είναι γνωστά τρία είδη της: Η "Ύαινα η στικτή" ("Crocuta crocuta") της Αφρικής που ζει νότια της Σαχάρας, η "Ύαινα η καστανή" ("Hyaena brunnea") της Νότιας Αφρικής και η "Ύαινα η ραβδωτή" ("Hyaena hyaena"), η οποία ζει από τη βόρεια και βορειοανατολική Αφρική ως την Μικρά Ασία και την Ινδία. Η ύαινα η στικτή είναι η μεγαλύτερη σε μέγεθος και η πιο επιθετική. Τρέφονται κυρίως από νεκρά ζώα. Παρά τη μικρή ποικιλομορφία τους, οι ύαινες είναι μοναδικά και ζωτικά στοιχεία των περισσότερων αφρικανικών οικοσυστημάτων.

Το αρσενικό μπορεί να φτάσει τα 1,5 μέτρα σε συνολικό μήκος σώματος και ύψος 91 εκ. (στον ώμο). Οι ύαινες αυτές είναι νυκτόβιες. Ζουν σε ομάδες, πολλές φορές των 100 ατόμων, και κυνηγούν μαζί αναπτύσσοντας ταχύτητα μέχρι 65 χλμ. την ώρα. Μπορούν να αντιληφθούν ένα πτώμα από μεγάλη απόσταση. Κυνηγούν κυρίως πρόβατα, κατσίκες, μοσχάρια, μικρές αντιλόπες και άλλα μικρά ζώα. Ζουν ως 25 χρόνια.

Λόγω της εμφάνισής της, η υαινα μοιάζει να συγγενεύει με τις κύνιδες. Ωστόσο είναι πιο κοντά στα αιλουροειδή.
Λιβία

Η Λιβία Δρουσίλλα (Λατινικά: , ) (58 π.Χ. – 29 μ.Χ.), γνωστή μετά το 14 μ.Χ. ως Ιουλία Αυγούστα, ήταν η σύζυγος του πρώτου Αυτοκράτορα της Ρώμης, του Οκταβιανού Αυγούστου, και μια από τις ισχυρότερες γυναίκες της ιστορίας της αυτοκρατορίας. Ήταν μητέρα του Δρούσου και του Τιβέριου, γιαγιά του Γερμανικού και του Κλαύδιου, προγιαγιά του Καλιγούλα και της Αγριππίνας της Νεότερης και προ-προ-γιαγιά του Νέρωνα. Θεοποιήθηκε από τον αυτοκράτορα Κλαύδιο που της αναγνώρισε τον τίτλο της Αυγούστας.
Ούνιε

Η Ούνιε (τουρκικά: "Ünye") ή Οινόη και Οίναιον κατά τη Βυζαντινή περίοδο είναι πόλη και περιοχή στην επαρχία Ορντού της Τουρκίας. Έχει πληθυσμό 130.000 κατοίκων. Η πόλη βρίσκεται στα παράλια της Μαύρης Θάλασσας.
Στέφανος Βοσκαρίδης

Ο Στέφανος Βοσκαρίδης είναι Κύπριος επιθετικός ποδοσφαιριστής που αγωνίζεται στην Ένωσις Νέων Παραλιμνίου, ως δανεικός από την Ανόρθωση Αμμοχώστου.
Έλεν Πομπέο

Η Έλεν Πομπέο ("Ellen Kathleen Pompeo", 10 Νοεμβρίου 1969) είναι Αμερικανίδα ηθοποιός.

Έχοντας στην κατοχή της ένα Βραβείο SAG και μια υποψηφιότητα για Χρυσή Σφαίρα, η Πομπέο είναι διεθνώς γνωστή για τη συμμετοχή της στη δραματική τηλεοπτική σειρά "«Grey's Anatomy»", όπου και διατηρεί το ρόλο του τίτλου.
Δημήτρης Σπεντζόπουλος

Ο Δημήτρης Σπεντζόπουλος είναι παλαίμαχος Έλληνας ποδοσφαιριστής, που αγωνίστηκε τη δεκαετία του ’70 με μεγάλη επιτυχία στη θέση του κεντρικού επιθετικού (σέντερ φορ).
Θεολόγης Παπαδόπουλος

Ο Θεολόγης Παπαδόπουλος (Θεσσαλονίκη, 22 Φεβρουαρίου 1960) είναι Έλληνας παλαίμαχος διεθνής τερματοφύλακας ποδοσφαίρου.
Λεωνίδας Βόκολος

Ο Λεωνίδας Βόκολος (Αθήνα, 31 Αυγούστου 1970) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν ως κεντρικός αμυντικός και νυν προπονητής.
Ραδιοσυχνότητα

Ραδιοσυχνότητα είναι μια ταλάντωση που μεταδίδεται με την ταχύτητα του φωτός, ένα ηλεκτρομαγνητικό κύμα στην περιοχή των χαμηλότερων συχνοτήτων ή των μεγαλύτερων μηκών κύματος του ηλεκτρομαγνητικού φάσματος (100000-10m). Σε αυτή την περιοχή συχνοτήτων έγιναν τα πρώτα πειράματα εκπομπής και λήψης ηλεκτρομαγνητικών κυμάτων και αυτή η περιοχή χρησιμοποιήθηκε για τις ραδιοφωνικές εκπομπές γεγονός στο οποίο οφείλεται η ονομασία. Σήμερα ο όρος ραδιοσυχνότητα χρησιμοποιείται για όλη τη περιοχή του ηλεκτρομαγνητικού φάσματος από την αρχή του μέχρι την περιοχή των υπερύθρων (100000-0,001m).


Ραδιοσυχνότητες εκτός από εμπορική χρήση (ραδιόφωνο, δορυφορική επικοινωνία, τηλεόραση, κινητή τηλεφωνία, σταθερή τηλεφωνία και ίντερνετ) χρησιμοποιούνται και από τα σώματα ασφαλείας και πρόνοιας (στρατός, αστυνομία, πυροσβεστική, ασθενοφόρα, μέσα μαζικής μεταφοράς) συνήθως με τεχνολογία TETRA. 
* Στην κινητή τηλεφωνία οι ραδιοσυχνότητες χωρίζονται σε μικροκυματικές (IF ή MW-microwave) και Radio (RF).
Οι μικροκυματικές συχνότητες έχουν υψηλή κατευθυντικότητα και χρησιμοποιούνται για την ζεύξη των σταθμών βάσης της κινητής τηλεφωνίας. Το Radio χωρίζετε σε GSM, UMTS (3G) και LTE (4G) και χρησιμοποιείται για την σύνδεση των κινητών τηλεφώνων με τον αντίστοιχο σταθμό βάσης.Οι ραδιοσυχνότητες που χρησιμοποιούνται στην Ελλάδα ελέγχονται από την Εθνική Επιτροπή Τηλεπικοινωνιών και Ταχυδρομείων ΕΕΤΤ. 

Οι πάροχοι έχουν αγοράσει μια συγκεκριμένη ζώνη συχνοτήτων για να εκπέμψουν. 

Με αυτό τον τρόπο αποτρέπεται η παρεμβολή  σε γειτονικό σταθμό και εξασφαλίζετε η ποιότητα των δεδομένων.
Μίμης Παπαϊωάννου

Ο Μίμης Παπαϊωάννου (Νέα Νικομήδεια Βέροιας, 23 Αυγούστου 1942) είναι ένας από τους μεγαλύτερους ποδοσφαιριστές που ανέδειξε το ελληνικό ποδόσφαιρο. 
Η IFFHS τον αναγνώρισε ως τον κορυφαίο Έλληνα ποδοσφαιριστή του 20ού αιώνα. Το 2003 ψηφίστηκε ως ο τρίτος καλύτερος Έλληνας ποδοσφαιριστής από την Ε.Π.Ο. για το εορτασμό των 50 χρόνων της ΟΥΕΦΑ. Αγωνίστηκε κυρίως στην ΑΕΚ.
Λύκειο Γαλατασαράι

To Λύκειο Γαλατασαράι (τουρκικά: "Galatasaray Lisesi", γαλλικά: "Lycée de Galatasaray") είναι ένα από τα πιο επιφανή και σημαίνοντα κέντρα μέσης εκπαίδευσης στη σύγχρονη Τουρκία. Ιδρύθηκε το 1481 και είναι το παλαιότερο κέντρο μέσης εκπαίδευσης στην Κωνσταντινούπολη και ο δεύτερος αρχαιότερος Τουρκικός εκπαιδευτικός θεσμός στην πόλη μετά το Πανεπιστήμιο της Κωνσταντινούπολης το οποίο ιδρύθηκε το 1453. 

Η ονομασία Γαλατασαράι σημαίνει Παλάτι Γαλατά, καθώς το σχολείο βρίσκεται κοντά στον Γαλατά, το γενοβέζικο φρούριο στα βόρεια του Χρυσούν Κέρατος, το οποίο ήταν επίσης γνωστό με το εναλλακτικό όνομα Πέρα ("Πέρα εν Συκαίς"). Από τον 19ο αιώνα, το όνομα "Πέρα" αποδίδεται κυρίως στο μεγαλύτερο προάστιο Μπεγιόγλου που επίσης περικλείει τη συνοικία του Γαλατά. Η ομώνυμη ποδοσφαιρική ομάδα ιδρύθηκε από μαθητές του σχολείου και τον προπονητή τους, Αλί Σαμί Γιεν.
Περιφέρεια Αττικής

:"Αυτό το λήμμα αφορά τον δευτεροβάθμιο ΟΤΑ της Αττικής. Για άλλες χρήσεις, δείτε: Αττική (αποσαφήνιση)"
Η Περιφέρεια Αττικής αποτελεί μία από τις 13 περιφέρειες της Ελλάδας με βάση το άρθρο 61 του Νόμου 1622/86, όπως αυτές καθορίστηκαν από το Προεδρικό Διάταγμα 51/1987, αποτελούμενη από τον Νομό Αττικής με έδρα την Αθήνα. 

Στο παρελθόν, η περιφέρεια Αττικής διαιρούνταν σε τέσσερις νομαρχίες που περιλαμβάνονταν αυτόνομες στον αριθμό των λοιπών Νομών της Ελλάδας: τη Νομαρχία Αθηνών, τη Νομαρχία Πειραιώς, τη Νομαρχία Ανατολικής Αττικής και τη Νομαρχία Δυτικής Αττικής. Τα νομαρχιακά διαμερίσματα Αθηνών και Πειραιώς συγκροτούσαν τη Νομαρχιακή Αυτοδιοίκηση Αθηνών - Πειραιώς, η οποία ήταν γνωστή και ως Υπερνομαρχία Αθηνών - Πειραιώς.

Σύμφωνα με το πρόγραμμα Καλλικράτης, το οποίο τέθηκε σε εφαρμογή από την 1η Ιανουαρίου 2011, η ισχύουσα διοικητική διαίρεση της Αττικής έπαψε να υφίσταται και οργανώθηκε σε νέες διοικητικές μονάδες. Με βάση τον νέο νόμο και τη νέα διοικητική διαίρεση που προκύπτει από αυτόν, καταργήθηκαν τα τέσσερα νομαρχιακά διαμερίσματα και η περιφέρεια διαιρείται σε οκτώ περιφερειακές ενότητες. Η πρώην Νομαρχία Αθηνών διασπάστηκε σε τέσσερις περιφερειακές ενότητες: Κεντρικού Τομέα Αθηνών, Βορείου Τομέα Αθηνών, Δυτικού Τομέα Αθηνών και Νοτίου Τομέα Αθηνών, Ανατολικού Τομέα Αθηνών. Η πρώην Νομαρχία Πειραιώς διασπάστηκε στην Περιφερειακή Ενότητα Πειραιώς και στην Περιφερειακή Ενότητα Νήσων Αττικής, ενώ οι Νομαρχίες Ανατολικής Αττικής και Δυτικής Αττικής μετατράπηκαν στις αντίστοιχες περιφερειακές ενότητες Ανατολικής και Δυτικής Αττικής. Επίσης, σύμφωνα με τον νέο νόμο συνίσταται η Αποκεντρωμένη Διοίκηση Αττικής, η οποία εκτείνεται στα όρια της περιφέρειας Αττικής με έδρα την Αθήνα.
Κάλι

thumb|right|250px|
Η Κάλι ή Κάλι Μα (Σανσκριτικά "Kālī" काली) (η μαύρη μητέρα) όπως αποκαλείται συχνά είναι θεά της ινδουϊστικής μυθολογίας μία από τις ενσαρκώσεις της Ντουργκά, της συζύγου του Σίβα.
Έλπη

Στην ελληνική μυθολογία η Έλπη ή Ελπώ ήταν κόρη του Κύκλωπα Πολύφημου. Κατά την παράδοση ερωτεύθηκε τον Λάιο, έναν από τους συντρόφους του Οδυσσέα, οι οποίοι την πήραν μαζί τους φεύγοντας από τη σπηλιά του Πολύφημου. Οι Λαιστρυγόνες όμως κατάφεραν να την επαναφέρουν κοντά στον πατέρα της.
Ναυμαχία του Άθω

"Ναυμαχία του Άθω", του [[Αλεξέι Μπογολιούμποβ]] ("Aleksey Bogolyubov") (1824-96).
"Ο Ρωσικός στόλος μετά τη Ναυμαχία του Άθω", του [[Αλεξέι Μπογολιούμποβ]] ("Aleksey Bogolyubov") (1824-96).
Η Ναυμαχία του Όρους Άθω (επίσης γνωστή και ως Ναυμαχία του Αγίου Όρους ή Μάχη της Λήμνου) πραγματοποιήθηκε από τις 27 Ιουνίου έως την 1η Ιουλίου του 1807 και αποτέλεσε σημαντική ναυμαχία του Ρωσοτουρκικού πολέμου (1806-1812). Διεξήχθη ένα μήνα μετά τη νίκη των Ρώσων, υπό τον Ντιμίτρι Σενιάβιν ("Dmitry Senyavin"), επί των Τούρκων στη Ναυμαχία των Δαρδανελίων. Η νίκη στη ναυμαχία του Άθω εξασφάλισε τη Ρωσική κυριαρχία στο Αιγαίο για το υπόλοιπο του πολέμου.
Εικάδιος

Στην ελληνική μυθολογία ο Εικάδιος ήταν ήρωας που αναφέρεται στον κατάλογο των Αρκάδων βασιλέων. Η σύζυγός του ήταν η Κορώνεια και μαζί είχαν ένα παιδί, τον Δωριέα. Κατά τις παραδόσεις των Λυκίων, ο Εικάδιος ήταν γιος του Απόλλωνα και ιδρυτής της πόλεως Πάταρα. Επίσης, ο Εικάδιος αναφέρεται ως ο εισηγητής της λατρείας του Απόλλωνα στους Δελφούς.
Αστυγίτης

Στην ελληνική μυθολογία ο Αστυγίτης ήταν Φθιωτός, γιος του Αργαίου και αδελφός της Ασπαλίδας. Ο Αστυγίτης κατόρθωσε με την πονηριά του να διώξει από την εξουσία τον τύραννο Τάρταρο για να τον εκδικηθεί επειδή ατίμασε την αδελφή του, η οποία ύστερα από αυτό απαγχονίστηκε.
Οικλής

Στην ελληνική μυθολογία ο Οικλής ήταν ένας από τους απογόνους (εγγονός) του Μελάμποδα, γιος του Αντιφάτου ή, κατ' άλλους, του Μάντιου. 

Ο Οικλής ήταν σύζυγος της Υπερμνήστρας και πατέρας αρκετών παιδιών, από τα οποία τα γνωστότερα είναι η Ιφιάνειρα, η Πολύβοια και ο Αμφιάραος.

Ο Οικλής συνόδεψε τον Ηρακλή και υπερασπίσθηκε τα πλοία των Αχαιών εναντίον του Λαομέδοντα, και σκοτώθηκε στη μάχη. Στον Οικλή (ή Οικλέα) αναφερόταν μια χαμένη ομώνυμη τραγωδία του Σοφοκλή.
Υπεργίγαντας αστέρας

150px|thumb|right|Ο ε του Ηνίοχου είναι ένας υπεργίγαντας αστέρας
Υπεργίγαντας αστέρας ή "αστέρας υπεργίγαντας" χαρακτηρίζεται οποιοσδήποτε αστέρας του οποίου η διάμετρος είναι μεγαλύτερη από το εκατονταπλάσιο της ηλιακής.

Οι υπεργίγαντες αστέρες αποτελούν ιδιαίτερη κατηγορία μεγέθους αστέρων. Μεταξύ αυτών των υπεργιγάντων αστέρων συγκαταλέγεται και ο αστέρας ε του Ηνιόχου ο οποίος ενώ φαίνεται ως αστέρας 3ου μεγέθους, έχει διάμετρο περίπου 2100 φορές μεγαλύτερη της ηλιακής και όγκο 8 Χ 109 μεγαλύτερο του Ηλίου.

Επίσης ο ερυθρός αστέρας Αντάρης (α του Σκορπιoύ) του οποίου η θερμοκρασία είναι μόνο 3000° K παρουσιάζει πολύ μεγάλη φωτεινότητα εξαιτίας του όγκου του που είναι πολύ μεγάλος. Η διάμετρος αυτού είναι 160 φορές μεγαλύτερη της ηλιακής και ο όγκος του 4,1 Χ 106 μεγαλύτερος.
Θεσσαλός

Στην ελληνική μυθολογία είναι γνωστά με το όνομα Θεσσαλός τα παρακάτω 4 πρόσωπα:

*Επώνυμος ήρωας της Θεσσαλίας. Η καταγωγή του ήταν από τη Θεσπρωτία, αλλά επειδή κατέκτησε κάποτε τη Θεσσαλία, έδωσε στην περιοχή αυτή το όνομά του. Ο Θεσσαλός ήταν γιος του Γραικού, στον οποίο αποδίδεται από μερικές πηγές η ίδρυση της Θεσσαλο-νίκης.

*Ηρακλείδης, γιος του Ηρακλή και της Χαλκιόπης ή της Αστυόχης (οπότε ήταν ομοθαλής αδελφός του Τληπολέμου). Ο Θεσσαλός αυτός στέφθηκε βασιλιάς στη Κω και απέστειλε τους γιους του Φείδιππο και Άντιφο να πολεμήσουν στον Τρωικό Πόλεμο. Οι Φείδιππος και Άντιφος, μετά την άλωση της Τροίας, εγκαταστάθηκαν στη Θεσσαλία, την οποία και ονόμασαν έτσι προς τιμή του πατέρα τους.

*Γιος της Μήδειας και του Ιάσονα. Ο Θεσσαλός υποτίθεται ότι γλίτωσε από την παιδοκτονία της μητέρας του και κατάφερε να διαφύγει από την Κόρινθο και να μεταβεί στην Ιωλκό. Εκεί, μετά τον θάνατο του Ακάστου πήρε την εξουσία και έγινε βασιλιάς, οπότε και έδωσε το όνομά του στη γύρω χώρα.

*Γιος του Αίμονα, ο οποίος επίσης πιθανολογείται ότι έδωσε το όνομά του στη σημερινή Θεσσαλία. Λέγεται ότι παλαιότερα η Θεσσαλία ονομαζόταν Αιμονία.

*Επώνυμος άρχοντας της Αθήνας, πιθανότατα το 351 π.Χ.

Κατηγορία:Αρχαίοι Θεσσαλοί
Κατηγορία:Επώνυμοι ήρωες της ελληνικής μυθολογίας
Ποίας

Στην ελληνική μυθολογία ο Ποίας ήταν Αργοναύτης, γιος του Θαυμάκου, σύζυγος της Μεθώνης και πατέρας του Φιλοκτήτη (όπως αναφέρεται από τον Νέστορα στην "Οδύσσεια").

Ο Ποίας πήρε μέρος στην Αργοναυτική Εκστρατεία και σκότωσε τον γιγαντιαίο Τάλω. Παραδίνεται ότι ο Ποίας ήταν ο μόνος που είχε το θάρρος να βάλει φωτιά στον σωρό από ξύλα (πυρά) όπου κάηκε ο Ηρακλής, στη σημερινή κορυφή Πυρά της Οίτης. Για τον λόγο αυτό, ο Ηρακλής του έδωσε το τόξο και τα βέλη του, τα οποία στη συνέχεια κληρονόμησε ο γιος του Φιλοκτήτης, κατά την ομώνυμη τραγωδία του Σοφοκλή.
Μηνιγγίτιδα

thumb|200px|right|Νεκροψία με ενδείξεις μηνιγγίτιδας.
Μηνιγγίτιδα αποκαλείται η φλεγμονή των προστατευτικών μεμβρανών που περιβάλλουν το κεντρικό νευρικό σύστημα και συνολικά είναι γνωστές ως μήνιγγες. Η μηνιγγίτιδα προκαλείται από διάφορες αιτίες, περιλαμβανομένων των μολυσματικών παραγόντων, του τραυματισμού, καρκίνου και συγκεκριμένων φαρμάκων. Αν και μερικές μορφές της μηνιγγίτιδας είναι ήπιες και θεραπεύονται από μόνες τους, η μηνιγγίτιδα είναι μια σοβαρή ασθένεια αφού η φλεγμονή γειτνιάζει με τον εγκέφαλο και τη σπονδυλική στήλη, ενώ είναι και μεταδοτική με τον αέρα και μπορεί να πάρει διαστάσεις επιδημίας. Η πιθανότητα σοβαρής μορφής νευρολογικής ζημιάς, ακόμα και θανάτου, επιβάλλει την άμεση ιατρική εξέταση και φροντίδα. Η φλεγμονώδης μηνιγγίτιδα, η πιο διαδεδομένη μορφή, θεραπεύεται με αντιβιοτικά και κατάλληλη παρακολούθηση.

Τα πιο κοινά συμπτώματα της μηνιγγίτιδας είναι η κεφαλαλγία και η αυχενική δυσκαμψία, που συνοδεύονται από πυρετό, σύγχυση ή μεταβολή του επιπέδου συνείδησης, έμετο, μη ανοχή σε έκθεση στο φως (φωτοφοβία) και σε δυνατούς ήχους (φωνοφοβία). Μερικές φορές, ειδικά στα μικρά παιδιά, εμφανίζονται μόνο μη ειδικά συμπτώματα, όπως ευερεθιστότητα και υπνηλία. Εάν συνοδεύεται από εξάνθημα, μπορεί να υποδεικνύει ένα συγκεκριμένο αίτιο μηνιγγίτιδας, όπως είναι, παραδείγματος χάριν η μηνιγγίτιδα προκαλούμενη από μηνιγγιτιδόκοκκο με το χαρακτηριστικό εξάνθημα.

Η οσφυονωτιαία παρακέντηση (ΟΝΠ) είναι χρήσιμη για τη διάγνωση ή τον αποκλεισμό μηνιγγίτιδας. Αυτή περιλαμβάνει την εισαγωγή βελόνας στο νωτιαίο σωλήνα για τη λήψη δείγματος εγκεφαλονωτιαίου υγρού (ΕΝΥ), του υγρού που περιβάλλει τον εγκέφαλο και το νωτιαίο μυελό. Ακολούθως το ΕΝΥ εξετάζεται σε κλινικό εργαστήριο. Η συνήθης αντιμετώπιση της μηνιγγίτιδας είναι η άμεση χορήγηση αντιμικροβιακής και μερικές φορές αντιικής αγωγής. Σε μερικές καταστάσεις μπορεί να χρησιμοποιηθούν κορτικοστεροειδή για την αποτροπή επιπλοκών από υπερβολική φλεγμονώδη αντίδραση. Η μηνιγγίτιδα μπορεί να προκαλέσει σοβαρές μακροπρόθεσμες επιπτώσεις, όπως κώφωση, επιληψία, υδροκέφαλο και νοητικό έλλειμμα, ιδίως αν δεν αντιμετωπιστεί έγκαιρα. Κάποιες μορφές μηνιγγίτιδας (όπως αυτές που προκαλούνται από μηνιγγιτιδόκοκκο, αιμόφιλο ινφλουέντσας τύπου Β, πνευμονιόκοκκο ή από τον ιό της παρωτίτιδας) μπορούν να προληφθούν με ανοσοποίηση.
Εντίπ Τζανσεβέρ

Ο Εντίπ Τζανσεβέρ (Edip Cansever) [] (8 Αυγούστου 1928 - 28 Μαΐου 1986) ήταν Τούρκος ποιητής. Γεννημένος στην Κωνσταντινούπολη ο Τζανσεβέρ φοίτησε για κάποιο διάστημα στην Εμπορική Ακαδημία και εργάστηκε ως πωλητής αρχαιοτήτων στο Καπαλίτσαρσι. Παρόλη την άρνησή του, θεωρείται μέλος της "δεύτερης νέας γενιάς". 

"Η ποίηση του Εντίπ Τζανσεβέρ έχει δύο βασικά χαρακτηριστικά: Είναι η απόδειξη της ζωής του και το αποτέλεσμα της ποιητικής του μαστοριάς. Μια νέα ουσία, μια νέα μορφή στίχου φτάνει το επίπεδο της απλότητας μόνο αφού έχει υποστεί μια πολυεπίπεδη διαδικασία μαστοριάς. Το ότι είναι πολέμιος των άκαμπτων μορφών τον καθιστά έναν από τους καλλιτέχνες του κινήματος Yeni. Η επιτευχθείσα επαναστατικοποίηση του των άκαμπτων μορφών έρχεται από την πίεση της ουσίας" (Ντογάν Χιζλάν, 1983).
Τεβφίκ Φικρέτ

Τεβφίκ Φικρέτ ("Tevfik Fikret", 24 Δεκεμβρίου 1867 - 19 Αυγούστου 1915) ήταν το ψευδώνυμο του Τούρκου ποιητή Μεχμέντ Τεβφίκ ("Mehmed Tevfik"). Ο Φικρέτ σπούδασε στο διάσημο Λύκειο Γαλατασαράι, στο οποίο έγινε αργότερα διευθυντής. Έχασε την αδερφή του όταν ήταν νέα.

Τα έργα του είναι βαθύτατα επηρεασμένα από τους Γάλλους Συμβολιστές, πολλά έργα των οποίων μετέφρασε στα Τούρκικα. Κατείχε μία τολμηρή και καινοτόμο τεχνοτροπία ενώ η χρήση μυστικών λέξεων συνέβαλε στην δυσκολία ου έργου του. Μαζί με πολλούς από τους αβάν-γκαρντ σύγχρονούς του, συνέβαλε στο λογοτεχνικό περιοδικό "Servet-i-Fünun" ("ο Πλούτος της Γνώσης") μέχρι την εποχή που λογοκρίθηκε από την Οθωμανική κυβέρνηση το 1911. Οι τόμοι στίχων του Φικρέτ περιλαμβάνουν τα "Rubab-i-Sikeste" ("Το Σπασμένο Λαούτο") από το 1900 και "Haluk-un-Defteri" ("Το Σημειωματάριο του Χαλούκ") από το 1911.
Λιαπουριά

Η Λαμπερία ή Λιαπουριά (αλβ.: Labëria) είναι περιοχή στη νοτιοδυτική Αλβανία που περιλαμβάνει την κοιλάδα των Δουκάτων (αρχ. Κέλυδνος) και του Σιουσίτσα (αρχ. Παλύανθος), νότια της πόλης του Αυλώνα. Συγκεκριμένα λέγεται η κοιλάδα που εκτείνεται μεταξύ της Χιμάρας, Αυλώνας, Τεπελενίου, Αργυροκάστρου και Δελβίνου την οποία και διαρρέει ο παραπόταμος του Αώου Σούσιτσα ή Σιουσίτσα, ή κατά τους Έλληνες ο Πολυανθής. Κατά το μεγαλύτερο μέρος η Λιαπουριά είναι ορεινή χώρα δυσπρόσιτη και άγονη. Ειδικότερα η δυτική Λιαπουριά ονομάζεται Κουρβελέσι, ενώ η ανατολική Άρμπρι και Άρβανον, εκ του οποίου πιθανότερο και οι ονομασίες Αρβανίτης και Αρβανιτιά.
Οι κάτοικοι της Λιαπουριάς ονομάζονται Λιάπηδες.
Φρίντριχ Γκέοργκ Βίλχελμ φον Στρούβε

Ο Φρίντριχ Γκέοργκ Βίλχελμ φον Στρούβε ("Friedrich Georg Wilhelm von Struve", εξελληνισμένα Γουλιέλμος Στρούβε και στα ρωσικά "Βασίλι Γιακόβλεβιτς Στρούβε" ή "Στρουβέ", 15 Απριλίου 1793 – 23 Νοεμβρίου 1864 με το νέο ημερολόγιο) ήταν ένας Γερμανός αστρονόμος, γενάρχης μιας διάσημης «δυναστείας» Γερμανορώσων αστρονόμων που καλύπτει πέντε γενεές. Υπήρξε προπάππους του Όττο Στρούβε, παππούς του Χέρμαν Στρούβε (θείου του προηγούμενου) και πατέρας του Όττο Βιλχελμ φον Στρούβε.
Πατριάρχης Αλεξανδρείας Καλλίνικος

Ο Πατριάρχης Αλεξανδρείας Καλλίνικος (κατά κόσμον Κωνσταντίνος Κυπαρίσσης, 1800 - 12 Ιουλίου 1889) ήταν Πατριάρχης Αλεξανδρείας.
Μεχμέτ Ακίφ Ερσόι

Ο Μεχμέτ Ακίφ Ερσόι (Mehmet Âkif Ersoy) (محمد عاكف ارصوى) (Κωνσταντινούπολη, 20 Δεκεμβρίου 1873 - Κωνσταντινούπολη, 27 Δεκεμβρίου 1936) ήταν Τούρκος ποιητής. Είναι ο συγγραφέας των στίχων του Τουρκικού Εθνικού Ύμνου Istiklâl Marsi, ο οποίος υιοθετήθηκε το 1921. Θεωρείται από τους Τούρκους ως ο "Εθνικός Ποιητής" τους. Ο πατέρας του ήταν νομομαθής. Διδάχτηκε αραβικά, περσικά και γαλλικά και σπούδασε κτηνιατρική στο πανεπιστήμιο. Οι στίχοι ήταν αρχικά γραμμένοι ως ποίημα σε μία συλλογή των γραπτών του. Παραδόξως, ένα από τα πιο διάσημα έργα του, ένα βιβλίο με τον τίτλο "Safahat", δεν ήταν ευρέως αναγνωσμένο ή δημοσιευμένο μέχρι πρόσφατα. 

Πιστεύεται επίσης πως έγραψε και έναν σχολιασμό του Κορανίου, τον οποίο έκαψε αργότερα όταν ανακάλυψε πως θα εκδιδόταν από την νέα κοσμική κυβέρνηση στα Τουρκικά αντί των πρωτότυπων Αραβικών, και θα χρησιμοποιούταν στην κοσμική εκπαίδευση. 
Άρχισε να ασχολείται με τη λογοτεχνία μετά την επανάσταση του 1908. Δίδαξε λογοτεχνία στο Πανεπιστήμιο της Κωνσταντινούπολης και ταυτόχρονα απέκτησε την φήμη του κήρυκα της πανισλαμικής ενότητας. Το 1913 παραιτήθηκε από τη θέση του στη Γενική Διεύθυνση Κτηνιατρικών Υποθέσεων. Στον Πρώτο Παγκόσμιο Πόλεμο εργάστηκε στην Τεσκιλατί Μαχσουσά (μυστική υπηρεσία), υπηρετώντας την ισλαμική προπαγάνδα. 

Αν και αλβανικής καταγωγής και βαθιά θρησκευόμενος, θεωρείται εθνικιστής στην Τουρκία. Στην πραγματικότητα, η πίστη του βρισκόταν κάπου μεταξύ της τουρκικής και ισλαμικής ταυτότητας, και θεωρείται περίπου ως ο Ναμίκ Κεμάλ της εποχής του. Ήταν μέλος της πρώτης εθνοσυνέλευσης. Βαθιά αναστατωμένος από την έντονη κοσμική φύση που υιοθέτησε η δημοκρατία μετά την κατάργηση του σουλτανάτου το 1923, έφυγε από την Τουρκία το 1926 για το Κάιρο όπου δίδαξε τουρκικά στο πανεπιστήμιο του Καΐρου. Επέστρεψε μόλις λίγο πριν από το θάνατό του το 1936. Η κηδεία του έγινε στο Νεκροταφείο Εντιρνέ Καπού στην Κωνσταντινούπολη.
Μπακί

Μπακί ("Bâḳî", 1526 - 7 Απριλίου 1600) (باقى) ήταν το λογοτεχνικό ψευδώνυμο του Οθωμανού ποιητή Μαχμούντ Αμντουλμπακί ("Mahmud Abdülbâkî"). Θεωρείται ένας από τους μεγαλύτερους συντελεστές της τουρκικής λογοτεχνίας, και έμεινε γνωστός ως "Sultânüş-şuarâ" (سلطان الشعرا), ή "Σουλτάνος των ποιητών".
Κιλίτζ Αρσλάν Α΄

Ο Κιλίτζ Αρσλάν Α΄ ή Κιλίτς Αρσλάν ή Κιλιτσαρσλάν ("Kılıç Arslan", 1079 – 13 Ιουλίου 1107) ήταν Σουλτάνος του Ρουμ (1092 - 1107). Κυβέρνησε την εποχή της Α΄ Σταυροφορίας και αναγκάστηκε να αντιμετωπίσει την επίθεση. Επανεγκαθίδρυσε το Σουλτανάτο μετά το θάνατο του σουλτάνου των Μεγάλων Σελτζούκων Μαλίκ Σαχ Α΄ και νίκησε τους Σταυροφόρους σε τρεις μάχες (1101).
Αχμέντ Αρίφ

Ο Αχμέντ Αρίφ ("Ahmed Arif", Ντιγιαρμπακίρ, 21 Απριλίου 1927 - Άγκυρα, 2 Ιουνίου 1991) ήταν Τούρκος ποιητής Κουρδικής καταγωγής. 

Ο Αρίφ σπούδασε φιλοσοφία στο Πανεπιστήμιο της Άγκυρας. Συνελήφθη το 1950 για πολιτικούς λόγους και παρέμεινε στη φυλακή μέχρι το 1952. Τα ποιηματά του, που έχουν δημοσιευτεί σε διάφορα λογοτεχνικά περιοδικά, διαβάζονταν ευρέως εξαιτίας του πρωτότυπου λυρισμού και εικονοποιίας του επηρεασμένα από τους παραδοσιακούς πολιτισμούς της Ανατολίας. Έχει δημοσιεύσει μόνο μία ποιητική συλλογή: την "Hasretinden Prangalar Eskittim" ("Δεσμά Ξεθωριασμένα από την Αναμονή", 1968) - τόμος ο οποίος έχει εμφανιστεί σε αριθμό ρεκόρ εκδόσεων.
Γιώργος Δώνης

Ο Γιώργος Δώνης (Φρανκφούρτη, 22 Οκτωβρίου 1969) είναι Έλληνας πρώην διεθνής ποδοσφαιριστής και ο νυν προπονητής. Γεννήθηκε στη Γερμανία από γονείς μετανάστες με προέλευση την Καστανερή του Κιλκίς και τη Θεσσαλονίκη, υπήρξε δε ο πρώτος Έλληνας που αγωνίστηκε στην κορυφαία κατηγορία Πρέμιερ Λιγκ του αγγλικού πρωταθλήματος. Είναι πατέρας των επίσης διεθνών ποδοσφαιριστών Χρήστου Δώνη και Τάσου Δώνη.
Ιλχάν Μπερκ

Ο Ιλχάν Μπερκ (İlhan Berk) (Μαγνησία, 18 Νοεμβρίου 1918 - Αλικαρνασσός, 28 Αυγούστου 2008) ήταν σύγχρονος Τούρκος ποιητής. Ο Μπερκ ήταν κυρίαρχη μορφή της Μεταμοντέρνας Γενιάς (οι μεταμοντέρνοι καλλιτέχνες ονομάζονται στην Τουρκία ""ikinci yeni" που σημαίνει "Η δεύτερη νέα γενιά""). Η επιρροή του έχει υπάρξει σημαντική ανάμεσα στους Τουρκικούς λογοτεχνικούς κύκλους.
Surveyor 7

Ο Surveyor 7 (ελλ. "επιθεωρητής") ήταν το διαστημικό σκάφος της έβδομης αποστολής στα πλαίσια του ομώνυμου προγράμματος για την εξερεύνηση της Σελήνης. Εκτοξεύτηκε στις 7 Ιανουαρίου 1968, και προσσεληνώθηκε στις 10 Ιανουαρίου 1968 έξω από τον κρατήρα Tycho. Κατά την προσσελήνωση είχε βάρος 305,7 kg και διαβίβασε στη Γη σημαντικό φωτογραφικό υλικό, που έφτασε συνολικά τις 21.091 φωτογραφίες.
Νεϋζέν Τεβφίκ

Ο Νεϋζέν Τεβφίκ (Neyzen Tevfik) (1879 - 1953) ήταν Τούρκος σατιρικός ποιητής και παίκτης του μουσικού οργάνου νέυ (αυτό ακριβώς σημαίνει και το όνομα "Neyzen" στα Τουρκικά). Γεννήθηκε στο Μπόντρουμ στις 24 Μαρτίου 1879 και πέθανε στην Κωνσταντινούπολη στις 28 Ιανουαρίου 1953. Το όνομά του αναφέρεται ορισμένες φορές και λανθασμένα ως "Νεϋζέν Τεϋφίκ" ("Neyzen Teyfik"). 

Σε νεαρή ηλικία έμαθε την Περσική γλώσσα και έγινε Μεβλεβί στη Σμύρνη. Μετά μετακόμισε στην Κωνσταντινούπολη όπου συνέχισε την πρακτική Μεβλεβί στον Γαλατά και την Κασιμπασά. Το 1902 έγινε Μπεκτασί Ντερβίς. 

Το ενδιαφέρον του για την ποίηση τον επηρέασε στη γνωριμία του με τον Μεχμέτ Ακίφ Ερσόι. Επισκέφτηκε επίσης την Αίγυπτο για κάποιο διάστημα μεταξύ του 1908 και 1913. 

Η φήμη του Νεϋζέν Τεβφίκ στο λαϊκό Τουρκικό πολιτισμό οφείλεται κυρίως στη δεξιοτεχνία του με το νέυ. Επιπλέον, ήταν φανατικός πότης αλκοόλ ενώ εξασκούσε μια μορφή του Ισλάμ, πράγμα που ήταν πολύ προβληματικό εξαιτίας της απαγόρευσης της κατανάλωσης του οινοπνεύματος από το Ισλάμ. Έγινε έτσι και σύμβολο της ρήξης μεταξύ του ορθόδοξου Ισλαμικού δόγματος και της τάξεως των Μπεκτασί στην οποία ανήκε.
Ten Sharp

Οι Ten Sharp είναι ολλανδικό μουσικό συγκρότημα περισσότερο γνωστό για την επιτυχία του "You", το 1991. Μέλη του συγκροτήματος είναι ο Μαρσέλ Καπτέιν (Marcel Kapteijn) στο τραγούδι και ο Νιλς Χέρμες (Niels Hermes) στα πλήκτρα. Ο τελευταίος εργάστηκε επίσης με τον Attie Bauw στο πρώτο σινγκλ της Έστερ Αμαντέα.
Φαζέλ Χουσνού Νταγλαρτζά

Ο Φαζέλ Χουσνού Νταγλαρτζά (Fazıl Hüsnü Dağlarca) [] (Κωνσταντινούπολη, 26 Αυγούστου 1914 - 15 Οκτωβρίου 2008) ήταν ένας από τους πλέον παραγωγικούς ποιητές της Δημοκρατίας της Τουρκίας με πάνω από 60 συλλογές ποιημάτων του να έχουν εκδοθεί μέχρι το 2007. Η καθορολογική χρήση της Τουρκικής γλώσσας στην οποία επιδιδόταν έχει φέρει νέα διάσταση στη σύγχρονη Τουρκική λογοτεχνία. Τα ποιήματά του ασχολούνται με θέματα όπως η προϊστορία της ανθρωπότητας και το σύμπαν, αλλά επίσης αντιμιλιταριστικά θέματα και ο Τουρκικός Πόλεμος Ανεξαρτησίας.
Μεγάλη Δούκισσα Αναστασία Νικολάγιεβνα της Ρωσίας

Η Μεγάλη Δούκισσα Αναστασία Νικολάγιεβνα της Ρωσίας (στα Ρωσικά: "Великая Княжна Анастасия Николаевна Романова", 18 Ιουνίου 1901 – 17 Ιουλίου 1918), γνωστή και ως Αναστασία Ρομανόφ, ήταν η μικρότερη κόρη του Αυτοκράτορα Νικολάου Β΄ της Ρωσίας, τελευταίου ηγεμόνα της Αυτοκρατορίας της Ρωσίας, και της συζύγου του, Αλεξάνδρα Φιόντοροβνα. 

Η Αναστασία ήταν η μικρότερη αδελφή της Μεγάλης Δούκισσας Όλγας, της Μεγάλης Δούκισσας Τατιάνας και της Μεγάλης Δούκισσας Μαρίας. Ήταν μεγαλύτερη αδελφή του Αλεξέι Νικολάγιεβιτς, Τσαρέβιτς της Ρωσίας. Πλέον είναι επιβεβαιωμένο πως δολοφονήθηκε μαζί με την οικογένειά της στις 17 Ιουλίου 1918 από τους Μπολσεβίκους. Ωστόσο, φήμες που χρονολογούνταν από εκείνη την εποχή, επέμεναν για πιθανή της απόδραση. Κατά περιόδους διάφορες γυναίκες διεκδίκησαν την ταυτότητα της Αναστασίας, τροφοδοτώντας ένα από τα πιο διάσημα και περίεργα μυστήρια του 20ού αιώνα.

Μετά την πτώση του Κομμουνισμού και την αποκάλυψη του πρώην ορυχείου όπου είχε θαφτεί ο Τσάρος και η οικογένειά του, έγιναν έρευνες που οδήγησαν στην εύρεση των οστών του ίδιου του Τσάρου και της μίας κόρης του που ακόμη έλειπε. Εξέταση DNA ταυτοποίησε τις σορούς με τα μέλη της βασιλικής οικογένειας, επιβεβαιώνοντας ότι όλοι τους εκτελέστηκαν το 1918. Στα χρόνια που μεσολάβησαν, πολλές γυναίκες είχαν ψευδώς ισχυριστεί ότι ήταν Αναστασία, με πιο γνωστή την Άννα Άντερσον. Το σώμα της Άντερσον είχε αποτεφρωθεί με το θάνατό της το 1984, αλλά η εξέταση DNA που έγινε το 1994 από διαθέσιμα τμήματα ιστών και μαλλιών της δεν έδειξε καμία σχέση με την οικογένεια Ρομανόφ.
Gym Class Heroes

thumb|200px|Οι Gym Class Heroes
Οι Gym Class Heroes είναι ένα μουσικό συγκρότημα της χιπ χοπ από τη Νέα Υόρκη. Συστάθηκαν το 1997 από τους Τρέιβις Μακ Κόι και Ματ Μακ Τζίνλεϊ. Οι δυο τους φοιτούσαν σε τμήμα Φυσικής Αγωγής όταν αποφάσισαν να ιδρύσουν το συγκρότημα, εξ ου και το όνομα του συγκροτήματος. Στη συνέχεια στο σχήμα προστέθηκε ο Ντισάσι Λουμούμπα- Καζόνγκο όπως και ο μπασίστας Έρικ Ρόμπερτς. Υπέγραψαν συμβόλαιο με την εταιρεία "Decaydance Records".

Από την κυκλοφορία του δίσκου τους "As Cruel As School Children", το 2006, οι Gym Class Heroes έχουν σημειώσει επιτυχία, με το τραγούδι "Cupid's Chokhold" (με τον Πάτρικ Σταμπ από το συγκρότημα Fall Out Boy το οποίο έφτασε στο #4 στο Billboard Hot 100 . Το τραγούδι είναι περισσότερο γνωστό ως άκουσμα από το ρεφρέν του που λέει "Take a look at my girlfriend". Επίσης, η μουσική, το ρεφρέν και ο στίχος "ba ba da da" προέρχεται από το τραγούδι των Supertramp "Breakfast in America".

Ένα ακόμα σινγκλ τους που έγινε επιτυχία είναι και το "Clothes off!!", που ήταν στην 5η θέση στον κατάλογο των μουσικών επιτυχιών στο Ηνωμένο Βασίλειο.
Το ημερολόγιο μιας καμαριέρας

Το ημερολόγιο μιας καμαριέρας (στα γαλλικά, Le Journal d'une femme de chambre) είναι γαλλικό μυθιστόρημα του Οκτάβιου Μιρμπό που δημοσιεύτηκε το 1900 στο τέλος της υπόθεσης Ντρέυφους.
Νετζατί Τζουμαλέ

Ο Νετζατί Τζουμαλή ("Necati Cumalı", 13 Ιανουαρίου 1921 - 10 Ιανουαρίου 2001) ήταν Τούρκος μυθιστοριογράφος, διηγηματογράφος και ποιητής, γεννημένος το 1921 στη Φλώρινα της Ελλάδας. Η οικογένειά του εγκαταστάθηκε στην Ουρλά κοντά στη Σμύρνη στο πλάισιο της συμφωνίας ανταλλαγής πληθυσμών μεταξύ Ελλάδας και Τουρκίας του 1923. 

Μεγάλωσε στα Βουρλά και σπούδασε στη Σμύρνη και στη Νομική Σχολή του Πανεπιστημίου της Άγκυρας. Άρχισε να γράφει ποίηση ενώ ήταν ακόμη φοιτητής και τα ποιήματά του εκδόθηκαν από τις αρχές της δεκαετίας του '40 σε διακεκριμένα Τουρκικά λογοτεχνικά περιοδικά όπως τα "Varlık" και "Servet-i Fünun". Στα τέλη της δεκαετίας αυτής, ενώ υπηρετούσε τη στρατιωτική του θητεία, άρχισε επίσης να γράφει διηγήματα στα οποία διαφαινόταν η βαθειά επιρροή ενός άλλου σημαντικού Τούρκου συγγραφέα, του Σαμπαχαττίν Αλί. 

Συγγραφέας περίπου 15 ποιητικών βιβλίων και πολλών βιβλίων διηγημάτων και μυθιστοριογραφίας, καθώς και θεατρικών έργων, ο Νετζατί Τζουμαλέ πέθανε στις 10 Ιανουαρίου του 2001 στην Κωνσταντινούπολη. 

Ένας από τους γνωστότερους τίτλους του είναι το σύντομο μυθιστόρημα. «"Στεγνό Καλοκαίρι"» ("Susuz Yaz"), το οποίο μεταφέρθηκε στον κινηματογράφο από τον σκηνοθέτη Μετίν Ερκσάν το 1964 με τους Χούλια Κοτσυιγίτ και Ερολ Τας, και το οποίο κέρδισε την Χρυσή Άρκτο στο Κινηματογραφικό Φεστιβάλ Βερολίνου τη χρονιά εκείνη. Άλλο διάσημο μυθιστόρημά του είναι το «"Κατεστραμμένοι Λόφοι: Μακεδονία 1900"» ("Viran Dağlar: Makedonya 1900"), όπου διηγείται την ιστορία της οικογένειάς του που καταγόταν από μια μακρά σειρά Τούρκων Μπέηδων, με υπόβαθρο την αναταραχή στα Βαλκάνια. To μυθιστόρημα αυτό μεταφέρθηκε (όχι πολύ πιστά) στην τηλεόραση από τον Μισέλ Φαβάρτ το 2001 ως πολυεθνής συμπαραγωγή του καναλιού ARTE με τον τίτλο «"Le dernier Seigneur des Balkans"».. Στην Ελλάδα προβλήθηκε με τον τίτλο «"Ο Τελευταίος Άρχοντας των Βαλκανίων"».
Ετζέ Αϋχάν

Ο Ετζέ Αϋχάν Τσαγλάρ ("Ece Ayhan Çağlar", Μούγλα, 10 Σεπτεμβρίου 1931 - Σμύρνη, 12 Ιουλίου 2002) ήταν Τούρκος ποιητής. Στα ποιήματά του χρησιμοποιούσε το όνομα Ετζέ Αϋχάν. Είναι μία από τις εξέχουσες μορφές του "ΙΙ. Νέου Κινήματος", αν και ο ίδιος δεν δεχόταν τον όρο και προτιμούσε τον "Ιδιωτική Ποίηση".
Χρήστος Ταπούτος

Ο Χρήστος Ταπούτος (Θεσσαλονίκη, 21 Σεπτεμβρίου 1982) είναι Έλληνας πρώην διεθνής καλαθοσφαιριστής. Αγωνιζόταν στη θέση του σμολ φόργουορντ με ύψος 2,06. Θεωρείται ένα από τα μεγαλύτερα ταλέντα του ελληνικού μπάσκετ που παρέμεινε αναξιοποίητο, όπως έχει παραδεχθεί και ο ίδιος. Στην επαγγελματική του πορεία, φόρεσε συνολικά τη φανέλα δεκατριών ομάδων.
Αμφιάραος

Στην ελληνική μυθολογία ο Αμφιάραος ήταν ένας από τους επιφανέστερους Έλληνες ήρωες. Κατά την αρχαιότερη παράδοση, ήταν γιος του Οικλή και εγγονός του Μελάμποδα (Παυσανίας, ΣΤ΄ 17,6), από τον οποίο και κληρονόμησε την τέχνη της μαντικής, όπως και άλλες γνώσεις, Ιατρικής και Φαρμακολογίας. Οι μεταγενέστεροι όμως μύθοι αναφέρουν ότι ο Αμφιάραος ήταν γιος του θεού Απόλλωνα και της Υπερμνήστρας ή της Κλυταιμνήστρας.
Νεσατί

Νεσατί ("Neşāṭī", 30 Νοεμβρίου 1623 - 1674) ήταν το λογοτεχνικό ψευδώνυμο Οθωμανού ποιητή. Ήταν Σούφι, ή Ισλαμιστής μυστικιστής, της τάξεως των Μεβλεβί, και η ποίησή του θεωρείται συχνά παραδειγματική του "Ινδικού στυλ" της Οθωμανικής ποίησης, κίνημα που άνθισε στις αρχές του 17ου αιώνα.
Ευθύμης Κιουμουρτζόγλου

O Ευθύμης Κιουμουρτζόγλου είναι προπονητής καλαθοσφαίρισης. Γεννήθηκε στις 28 Σεπτεμβρίου 1952.

Έγινε γνωστός ως βοηθός του Κώστα Πολίτη στην κατάκτηση του Ευρωμπάσκετ 87 και στη συνέχεια στην επιτυχημένη αντικατάστασή του στην τεχνική ηγεσία της Εθνικής Ελλάδος την οποία καθοδήγησε σε 123 αγώνες.

Ανέλαβε την Εθνική το Σεπέμβριο του 1987 και την οδήγησε στην κατάκτηση του ασημένιου μεταλλίου στο Ευρωμπάσκετ του 1989.

Οδήγησε την Εθνική Ελλάδος στη 6η θέση στο Παγκόσμιο πρωτάθλημα το 1990 για πρώτη φορά στην ιστορία της και συνέβαλε στο να καθιερωθεί η Ελλάδα στις μεγάλες δυνάμεις του Ευρωπαϊκού μπάσκετ κατακτώντας την 5η θέση στο Ευρωμπάσκετ του 1991 και την 4η στο Ευρωμπάσκετ του 1993.

Απομακρύνθηκε από την Εθνική άδοξα στις 30 Ιουλίου 1994 λίγο πριν το Μουντομπάσκετ του Τορόντο 1994 λόγω της προσπάθειάς του να υπάρξει πειθαρχία. Η ομάδα που είχε προετοιμάσει για τη συγκεκριμένη διοργάνωση διέπρεψε κατακτώντας την 4η θέση. 

Το 1995 ανέλαβε τον Παναθηναϊκό και τον οδήγησε στο Φάιναλ Φορ της Σαραγόσα όπου κέρδισε την 3η θέση. Έχει αναλάβει στο παρελθόν προπονητής του ΠΑΟΚ, του Άρη και του Ηρακλή.
Αϋτέν Μουτλού

Η Αϋτέν Μουτλού ("Ayten Mutlu", 6 Οκτωβρίου 1952) είναι Τουρκάλα ποιήτρια και συγγραφέας. Έχει γεννηθεί στην πόλη Μπαντερμά της Τουρκίας. Σπούδασε στο Τεχνικό Πανεπιστήμιο "Yıldız" και το Πανεπιστήμιο της Κωνσταντινούπολης και αποφοίτησε από τη σχολή Διοίκησης του Πανεπιστημίου της Κωνσταντινούπολης το 1975. Στις πολιτικές της δραστηριότητες συμπεριλαμβάνεται η συμμετοχή της στο Κίνημα Γυναικείων δικαιωμάτων. Έχει εκδώσει ποίηση, πρόζα, ιστορίες και κριτική. Επίσης, έχει μεταφράσει σύγχρονους ποιητές από τα αγγλικά στα τουρκικά που έχουν δημοσιευτεί σε περιοδικά. Μεταφράζει επίσης γυναίκες ποιήτριες από την Αρχαιότητα ως σήμερα σε ανθολογίες από την παγκόσμια ποίηση. 

Της έχουν απονεμηθεί τα βραβεία:
*Βραβείο "Ibrahim Yildizoglu" (1999)
*Ποιητικό Βραβείο της διεθνούς Συνάντησης ποιητών στη Γιάλοβα (2001)
*Βραβείο "Sunullah Arısoy" (2005)
Κώστας Πολίτης

Ο Κώστας Πολίτης (21 Μαρτίου 1942 - 18 Ιουνίου 2018) ήταν Έλληνας πρώην καλαθοσφαιριστής και προπονητής καλαθοσφαίρισης. Το όνομά του έχει συνδεθεί με την κατάκτηση του Ευρωμπάσκετ του 1987.
Μάθιου Φίσερ

Ο Μάθιου Φίσερ ("Matthew Charles Fisher", 7 Μαρτίου 1946) είναι Άγγλος μουσικός και τραγουδοποιός της ψυχεδελικής ροκ και προοδευτικής ροκ σκηνής. Υπήρξε μέλος του συγκροτήματος Procol Harum και τα τραγούδια του- κυρίως μπαλάντες- έκαναν επιτυχία σε πολλές χώρες της Ευρώπης, μεταξύ των οποίων και η Ελλάδα, τη δεκαετία του ' 80.
Ευρωπαϊκό πρωτάθλημα καλαθοσφαίρισης γυναικών

Το Ευρωπαϊκό πρωτάθλημα καλαθοσφαίρισης γυναικών (γνωστό και ως Eurowomen ή Ευρωμπάσκετ γυναικών) είναι διοργάνωση που διεξάγεται κάθε δύο χρόνια και στην οποία λαμβάνουν μέρος γυναικείες ομάδες από χώρες της Ευρώπης (και το Ισραήλ). Η διοργάνωση αποτελεί επίσης κριτήριο πρόκρισης για το Παγκόσμιο Πρωτάθλημα γυναικών της FIBA όπως επίσης και για τους Θερινούς Ολυμπιακούς Αγώνες. Στην διοργάνωση του 2009, η οποία διεξήχθη στη Λετονία από τις 7 ως τις 20 Ιουνίου, τον τίτλο κατέκτησε η Γαλλία, κερδίζοντας με 57-53 την ομάδα της Ρωσίας στον τελικό. Πολυτιμότερη παίκτρια αναδείχθηκε η ελληνίδα Ευανθία Μάλτση. 
Στο Ευρωμπάσκετ του 2019, η Ισπανία κατέκτησε για 4η φορά τον τίτλο.
Δήμος Ζερβοχωρίων

Ο Δήμος Ζερβοχωρίων ήταν δήμος του νομού Χαλκιδικής που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Πολυγύρου. Είχε (πραγματικό) πληθυσμό 3.146 κατοίκους. Έλαβε το όνομα Ζερβοχώρια, επειδή τα χωριά βρίσκονται «ζερβά», δηλαδή αριστερά, του δρόμου Θεσσαλονίκης-Αρναίας. Κύρια ασχολία των κατοίκων στα Δημοτικά διαμερίσματα είναι η κτηνοτροφία. Έδρα του Δήμου ήταν η Παλαιόχωρα

Στον δήμο περιλαμβάνονταν τα χωριά (σε παρενθέσεις ο πληθυσμός):

*Δ. δ. Παλαιοχώρας – η Παλαιόχωρα (895)
*Δ. δ. Γεροπλατάνου – ο Γεροπλάτανος (449)
*Δ. δ. Κρήμνης – η Κρήμνη (543)
*Δ. δ. Μαραθούσσης (660)
**η Μαραθούσα (515)
**το Πλατανοχώρι (145)
*Δ. δ. Ριζών – τα Ριζά (599)
Χασάν Αλί Γιουτζέλ

Ο Χασάν Αλί Γιουτζέλ (Hasan Âli Yücel) (Κωνσταντινούπολη, 17 Δεκεμβρίου 1897 - 26 Φεβρουαρίου 1961) είναι πρώην υπουργός παιδείας της Τουρκίας. Βρισκόταν στη θέση αυτή από το Δεκεμβριο του 1938 εως τον Αύγουστο του 1946. Είναι γνωστός για τις μεταρρυθμίσεις του στο εκπαιδευτικό σύστημα και την ίδρυση των Ινστιτούτων Χωριού (Τουρκικά: "Köy Enstitüleri"). 

Είναι πατέρας του διάσημου ποιητή της Τουρκίας Τζαν Γιουτζέλ. 

Κατηγορία:Τούρκοι ποιητές
Τζαν Γιουτζέλ

Ο Τζαν Γιουτζέλ ("Can Yücel", 21 Αυγούστου 1926 - 12 Αυγούστου 1999) ήταν Τούρκος ποιητής, ένας από τους πιο διακεκριμένους Τούρκους ποιητές του 20ού αιώνα, γνωστός για την απλή και ειλικρινή (και μερικές φορές αγενή) γλώσσα των ποιημάτων του.
Κομαντατούρ

Με το όνομα Κομαντατούρ ή "Κομμαντατούρ" (γερμ. Kommandantur) ονομάζονταν τα γερμανικά φρουραρχεία τα οποία είχαν εγκατασταθεί στις κατεχόμενες χώρες στη διάρκεια του Β' Παγκοσμίου Πολέμου και τα οποία οι Έλληνες ονόμαζαν Κομαντατούρα. Στην Αθήνα η κεντρική Κομαντατούρ στεγαζόταν στα υπόγεια ενός κτιρίου στην οδό Κοραή 4 ενώ, στο κτίριο της οδού Μέρλιν 6 στο Κολωνάκι, υπήρξε το αρχηγείο και τα κρατητήρια της περίφημης Γκεστάπο.

Κάθε κομαντατούρ περιελάμβανε τμήμα της πολιτικής και τμήμα της στρατιωτικής διοίκησης, ενώ την αστυνομική εξουσία στα κατεχόμενα εδάφη ασκούσαν τα διαβόητα Ες-Ες. Στην Ελλάδα η γερμανική αυτή υπηρεσία εγκαταστάθηκε μετά την κατάρρευση της Ιταλίας, την οποία και διαδέχθηκε σε όλες τις δικαιοδοσίες της μέχρι τότε "Κομάντο Πιάτσα" (Commando Piazza), την Ιταλική στρατιωτική και πολιτική Διοίκηση Κατοχής, που ήταν αντίστοιχη της Γερμανικής. Εξαίρεση αποτελούσαν όλες οι περιοχές που είχαν εξ αρχής υπαχθεί στην Γερμανική Διοίκηση.

Κ
Αούστρια Βιέννης

Η Αούστρια Βιέννης (γερμανικά: "Austria Wien", ) είναι ποδοσφαιρικός σύλλογος της πρώτης κατηγορίας της Αυστρίας. Έχει χρώματα βιολετί και λευκό και έδρα το Στάδιο Φραντς Χορ ("Franz Horr Stadion") χωρητικότητας 13.400 θεατών.
Φωτεινότητα

μικρογραφία|Φωτεινότητα
Στην Οπτική με τον όρο φωτεινότητα χαρακτηρίζεται το ποσό φωτεινής ενέργειας που πέφτει πάνω σε μια μοναδιαία επιφάνεια, (που έχει δηλαδή εκληφθεί ως μονάδα μέτρησης), ανά δευτερόλεπτο. Πρόκειται δηλαδή για φωτομετρικό μέγεθος που αναφέρεται σε μια φωτιζόμενη επιφάνεια και που ορίζεται ως ο λόγος της φωτεινής ροής που δέχεται αυτή ως προς το μέγεθός της.

Η φωτεινότητα ή φωτισμός των επιφανειών, που φωτίζονται ομοιόμορφα, εξαρτάται από τρεις παράγοντες: Την ένταση της φωτεινής πηγής, την απόσταση της πηγής από την επιφάνεια και τον προσανατολισμό της επιφάνειας, ως προς τη διεύθυνση των φωτεινών ακτίνων που προσπίπτουν σ΄ αυτή.

Μονάδα μέτρησης φωτεινότητας (και εν προκειμένω του φωτισμού ως μέτρου) κατά συστήματα:
:1.) Στο "Διεθνές Σύστημα" (SI) είναι το λουξ, διεθνές σύμβολο το lx, που ισούται με ένα λούμεν (lm) ανά τετραγωνικό μέτρο (1 lm/m2).
:2.) Στο δε "Μετρικό Σύστημα CGS" είναι το φωτ, διεθνές σύμβολο ph, που αντιστοιχεί σε 1 λούμεν ανά τετραγωνικό εκατοστόμετρο (1 lm/cm2').

*Προσοχή: Δεν θα πρέπει να συγχέεται η φωτεινότητα με τη λαμπρότητα φωτεινής πηγής που είναι τελείως διαφορετικό φωτομετρικό μέγεθος, η πρώτη αφορά το φωτισμό επιφάνειας, ενώ η δεύτερη ένταση φωτεινής πηγής. Επίσης η μονάδα μέτρησης ph (φωτ) με τη μονάδα pH (πε-χα).
Μελάμποδας

Στην ελληνική μυθολογία ο Μελάμποδας ή Μελάμπους ήταν Έλληνας μάντης, γενάρχης ολόκληρου «μαντικού γένους», των Μελαμποδιδών, που διέσωσε τη διονυσιακή θρησκεία, όπως αναφέρει η μεθομηρική παράδοση (Ηρόδοτος).

Σύμφωνα με μία εκδοχή, κάποτε ήρθαν δύο φίδια και τυλίχθηκαν γύρω από τα αυτιά του Μελάμποδα, ο οποίος από τότε και στο εξής ήταν σε θέση να κατανοεί τη γλώσσα όλων των πλασμάτων. Κατά μία άλλη παράδοση, ο αδελφός του Βίας θέλησε να πάρει για σύζυγό του την Πηρώ, αλλά ο πατέρας της Νηλέας ζήτησε να του φέρει ως δώρο τις αγελάδες του Ιφίκλου. Τότε ο Μελάμποδας επεχείρησε να αρπάξει τα ζώα για λογαριασμό του αδελφού του. Τον συνέλαβαν όμως και τον φυλάκισαν. Προείπε όμως στον Ίφικλο ότι θα κατέρρεε η σκεπή της φυλακής του, κάτι που το πληροφορήθηκε από τα σκουλήκια. Τόσο πολύ κατέπληξε τον Ίφικλο αυτή η πρόβλεψη, ώστε ελευθέρωσε τον Μελάμποδα. Στη συνέχεια, ο Ίφικλος τον ρώτησε γιατί παρέμενε άτεκνος, και ο Μελάμπους του απάντησε ότι ο πατέρας του χωρίς να το θέλει τον κατέστησε άτεκνο. Ο Μελάμπους θεράπευσε τον Ίφικλο από τη στειρότητά του αυτή .

Σε ένα διαφορετικό μύθο, ο Μελάμπους θεράπευσε από τη μανία τους τις κόρες του Προίτου, τις Προιτίδες. Αυτές έκαναν το λάθος να περιγελάσουν το ξόανο της θεάς Ήρας, οπότε η Ήρα τους ενέβαλε δαιμονική τρέλα (μανία), από την οποία τις θεράπευσε ο Μελάμποδας, εκτός από την Ιφινόη, που πέθανε ). Μετά από αυτό, ο Προίτος πάντρεψε την Ιφιάνασσα με τον Μελάμποδα και τη Λυσίππη με τον αδελφό του Μελάμποδα, τον Βίαντα.

Σύμφωνα με άλλη εκδοχή, ο Μελάμποδας πιστεύεται ότι είχε για σύζυγό του την πριγκηποπούλα Ιφιάνειρα, κόρη του βασιλιά του Άργους Μεγαπένθη.

Την ζωή και τα κατορθώματα του Μελάμποδα διηγιόταν ένα χαμένο "ψευδοηδιόδειο" έπος, η Μελαμπόδεια.
Γιουνούς Εμρέ

Ο Γιουνούς Εμρέ (Yunus Emre) (1238; - 1320;) ήταν Τούρκος ποιητής και Σούφι μυστικιστής. Έχει ασκήσει τεράστια επίδραση στην Τουρκική λογοτεχνία, από τις μέρες του μέχρι σήμερα. Επειδή ο Γιουνούς Εμρέ, μετά τον Αχμέτ Γεσεβί και τον Σουλτάν Βελέντ, είναι ένας από τους πρώτους γνωστούς Τουρκόφωνους ποιητές που συνέθεσαν τα έργα τους στην καθομιλουμένη Τουρκική της εποχής και της περιοχής του και όχι στα Περσικά και τα Αραβικά, η έκφρασή του πλησιάζει τον λαϊκό λόγο των συγχρόνων του στην Κεντρική και Δυτική Ανατολία, που είναι επίσης η γλώσσα ενός αριθμού ανώνυμων παραδοσιακών ποιητών, παραδοσιακών τραγουδιών, παραμυθιών, γρίφων ("tekerlemeler") και παροιμιών που έχουν φτάσει επίσης μέχρι τις μέρες μας. Όπως το Βιβλίο του Ντεντέ Κορκούτ, ένα παλαιότερο, ανώνυμο Κεντροασιατικό έπος, η Τουρκική παράδοση που ενέπνευσε τον Γιουνούς Εμρέ στην περιστασιακή χρήση των "tekerlemeler" ως ποιητικό τέχνασμα είχε φτάσει ως αυτόν και τους συγχρόνους του προφορικά και συνέχισε για κάποιο διάστημα να μην καταγράφεται. 

Μετά τη Μογγολική εισβολή στην Ανατολία που διευκολύνθηκε από την ήττα των Σελτζούκων Τούρκων στην Μάχη του Κουσέ Νταγ το 1243, η Ισλαμική μυστικιστική λογοτεχνία αναπτύχθηκε στην Ανατολία, και ο Γιουνούς Εμρέ έγινε ένας από τους πλέον διακεκριμένους ποιητές της. Είναι ένας από τους πρώτους επώνυμους ποιητές που συνέθεσε εκτεταμένα στην Τουρκική γλώσσα, και τα ποιήματά του - παρότι είναι σχετικά απλά στην επιφάνεια- μαρτυρούν την ικανότητά του να περιγράφει αρκετά δυσκολονόητες μυστικιστικών εννοιών με καθαρό τρόπο. Παραμένει δημοφιλής σε αρκετές χώρες, από το Αζερμπαϊτζάν μέχρι τα Βαλκάνια, με επτά διαφορετικές και ευρέως εγκατεσπαρμένες τοποθεσίες να διεκδικούν τον τόπο της ταφής του εντός των ορίων τους. 

Τα ποιήματά του, γραμμένα εντός της παράδοσης της ανατολικής λαϊκής ποίησης, κυρίως αφορούν στην θεϊκή αγάπη και την ανθρώπινη μοίρα:

:"Yunus'dürür benim adım"
:"Gün geçtikçe artar odum"
:"İki cihanda maksûdum"
:"Bana seni gerek seni"

:Γιουνούς Εμρέ είναι το όνομά μου
:Η φωτιά μου μεγαλώνει μέρα με τη μέρα
:Στους δύο κόσμους, ο στόχος μου είναι τούτος
:Έσενα είναι που χρειάζομαι, Εσένα.
Εθνόσημο του Καναδά

Το Βασιλικό Εθνόσημο του Καναδά ονομάζεται επίσημα "The Arms of Her Majesty in Right of Canada" και εισήχθη στις 21 Νοεμβρίου 1921, από το Βασιλιά Γεώργιο Ε΄. Το εθνόσημο έχει πολύ μεγάλη ομοιότητα με εκείνο του Ηνωμένου Βασιλείου.
Μαίρη Ευαγγέλου

Η Μαίρη Ευαγγέλου (Αθήνα, 4 Δεκεμβρίου 1953-) είναι Ελληνίδα ηθοποιός.

Ήταν κόρη του Αποστόλη Ευαγγέλου και της Ανθούλας Νικολοπούλου. Σε μικρή ηλικία εμφανίστηκε σε διάφορες κινηματογραφικές ταινίες έχοντας το ρόλο του παιδιού. Την περίοδο 1974-1981 έπαιξε στην τηλεοπτική σειρά Λούνα Παρκ του Γιάννη Δαλιανίδη.

Το 1979 παντρεύτηκε τον επίσης ηθοποιό Νίκο Δαδινόπουλο, με τον οποίο είχε συνεργαστεί στο Λούνα Παρκ. Έχει ένα γιο, τον Άλκη (γενν. 1981), ο οποίος είναι σκηνοθέτης.
Κο Ουν

Ο Κο Ουν (고은) (1 Αυγούστου 1933 - ...) είναι Κορεάτης ποιητής. Το οικογενειακό του όνομα είναι Κο.
Ιστορία της νεότερης Ελλάδας

Η Ιστορία της νεότερης Ελλάδας αρχίζει ουσιαστικά από το1821 και την ανεξαρτησία του Ελληνικού κράτους το έτος 1828 με κυβερνήτη τον Ιωάννη Καποδίστρια καλύπτοντας την Πελοπόννησο και μέρος της Στερεάς Ελλάδας. Από το 1832 μέχρι το 1974 το Ελληνικό κράτος ήταν βασίλειο (με διαστήματα χωρίς βασιλεία) και από το 1974, η σύγχρονη Ελλάδα απέκτησε το πολίτευμα της Δημοκρατίας, οδηγώντας έτσι στην Τρίτη Ελληνική Δημοκρατία. Το 1881 στην Ελληνική επικράτεια προστέθηκε η Θεσσαλία (εκτός από την περιοχή της Ελασσόνας) και η επαρχία της Άρτας, το 1913, με τη συνθήκη του Λονδίνου, η υπόλοιπη Ήπειρος, η Μακεδονία και η Κρήτη, το 1920 η Ανατολική Θράκη και η περιοχή της Σμύρνης που επέστρεψαν στην Τουρκική κυριαρχία μετά τη Μικρασιατική Καταστροφή. Στην Ελλάδα προστέθηκε το 1920 η Θράκη. Μετά τον Β' Παγκόσμιο Πόλεμο το 1947 παραχωρήθηκαν τα Δωδεκάνησα.